b'\n_START_ARTICLE_\nThain Simon\n_START_SECTION_\nKariera\n_START_PARAGRAPH_\nSimon je pri\xc4\x8del hokej na ledu igrati v lokalnih mladinskih in \xc4\x8dlanskih amaterskih mo\xc5\xa1tvih iz rodnega Ontaria. Po sezoni 1942/43 se je javil v kanadsko vojsko in odslu\xc5\xbeil svojo dr\xc5\xbeavljansko dol\xc5\xbenost v drugi svetovni vojni. Po dveh letih odsotnosti z ledenih ploskev so ga izpustili iz vojske in pridru\xc5\xbeil se je amaterski ekipi Pembroke Lumber Kings._NEWLINE_V sezoni 1946/47 mu je uspel preboj v ligo NHL, v kateri se je pridru\xc5\xbeil mo\xc5\xa1tvu Detroit Red Wings. Za rde\xc4\x8dekrilnike je odigral le tri tekme, saj je preostanek sezone prebil pri ni\xc5\xbejeliga\xc5\xa1u Indianapolis Capitals. Potem ko se je naslednji dve sezoni selil po razli\xc4\x8dnih ni\xc5\xbejeliga\xc5\xa1kih profesionalnih in polprofesionalnih klubih, se je leta 1949 vrnil v mo\xc5\xa1tvo Pembroke Lumber Kings. V Pembroku je ostal tri sezone in v sezoni 1951/52 neuspe\xc5\xa1no naskakoval najvi\xc5\xa1jo lovoriko kanadskega amaterskega hokeja na ledu, Allanov pokal. Leta 1952 je zaklju\xc4\x8dil svojo igralsko kariero._NEWLINE_V sezoni 1952/53 se je preizkusil kot trener, saj je vodil mladinsko mo\xc5\xa1tvo Lumber Kingsov.'